
Obrazloženje financijskog plana Pučkog otvorenog učilišta Hrvatski dom Petrinja za razdoblje  2026.-2028. g.


Pučko otvoreno učilište Hrvatski dom Petrinja je kulturna, prosvjetna i informativna javna ustanova Grada Petrinje koji je i njegov Osnivač. U svom radu surađuje sa svim proračunskim korisnicima Osnivača, obrazovnim ustanovama, mjesnim zajednicama kao i svim kulturno umjetničkim društvima i organizacijama civilnoga društva. 
U mjesecu rujnu 2024. godine preuzeli smo obnovljenu zgradu POU Hrvatski dom Petrinja te su se stekli uvjeti za provođenje svih planiranih programa u normalnim uvjetima rada. 
Pri realizaciji većine programa Grad  Petrinja je temeljni suradnik i partner u cjelokupnom radu Učilišta. Suradnja sa svim ostalim  udrugama i organizacijama te udrugama građana odvijala se tijekom 2025., a nastaviti će se kroz slijedeću 2026. godinu.
Za redovan rad ustanove najveći dio financijskih sredstava osigurava se kroz proračun Grada Petrinje, a za najveći dio programske djelatnosti znatna se financijska sredstva stječu se kroz financiranje Ministarstva kulture i medija RH. Prijavljivanje programa na natječaje i realizacija istih su svakako bitna pretpostavka za kontinuirani rad i izvršavanje planiranih  programa. 
Tijekom 2024. godine započeli smo s naplatom predstava za odrasle i djecu te na taj način  sve do danas ponovno ostvarujemo vlastiti prihod za koji se nadamo da će se u 2026. godini još više povećati. Koncerte realiziramo u Maloj dvorani Hrvatskoga doma te smo neke od njih koji nisu financirani od strane Ministarstva kulture i medija počeli naplaćivati.
Zgrada Galerije Krsto Hegedušić je prijavljena za opremanje na objavljen natječaj Ministarstva kulture i medija RH za dodjelu sredstava u 2025. godini jer će se konačna cjelovita obnova zgrade završiti prema planiranom roku - 11. Prosinca 2025. 
Pučko otvoreno učilište Hrvatski dom Petrinja svoj rad i djelovanje određuje prema Statutu, Pravilniku o radu, Zakonu o ustanovama, Zakonu o radu, Zakonu o pučkom otvorenim učilištima, Zakonu o obrazovanju odraslih i ostalim podzakonskim aktima te prema programu javnih potreba u kulturi na području Grada Petrinje.
Krajem 2024. godine sve djelatnosti su preseljene u zgradu Učilišta te se nastavlja s povećanim radom na provedbi programa. 
POU Hrvatski dom Petrinja na usluzi je svim korisnicima 40 sati tjedno u redovnom radu te u poslijepodnevnim i večernjim satima ovisno o realizaciji programa (redovite probe Folklornog ansambla Petrinjčica dvaput tjedno, redovite probe Dramskog studija POU Hrvatski dom&Čarobni štapić dvaput tjedno, rekreativna gimnastika dvaput tjedno, te kazališne predstave, koncerti i kino produkcija ovisno o dogovorenim terminima kao i obrazovni programi).

Djelatnost Učilišta su:
- djelatnosti osnovnoškolske i srednjoškolske naobrazbe odraslih
- djelatnosti glazbenih i srodnih škola izvan redovitoga školskog sustava
- djelatnosti javnog prikazivanja filmova
- novinsko-nakladničke djelatnosti
- radijske i televizijske djelatnosti
- djelatnosti u svezi s osposobljavanjem, usavršavanjem i prekvalifikacijom mladeži i odraslih izvan sustava redovite naobrazbe
- organiziranje seminara, tečajeva, sajmova, kongresa, kreativnih radionica, izložbi, koncerata, priredbi, revija i festivala
- pripremanje i usluživanje jela, pića i napitaka i pružanje usluge smještaja
- pripremanje jela, pića i napitaka za potrošnju na drugome mjestu sa ili bez usluživanja (u prijevoznom sredstvu, na priredbama i slično) i opskrba tim jelima, pićima i napitcima (catering).
Učilište može obavljati i druge djelatnosti koje služe za obavljanje djelatnosti iz stavka 1. ovog članka. 

Zaposlenici

U Učilištu je zaposleno ukupno šesnaest (17) djelatnika, a svoju djelatnost ostvaruje i uz značajnu pomoć vanjskih suradnika. Glavni organizacijski oblik u operativnom smislu je ravnatelj te Upravno vijeće Učilišta na razini odlučivanja.
Unutarnje ustrojstvo čine odjeli ili centri, i to:
· Odjel zajedničkih poslova
· Odjel obrazovanja
· Odjel Galerija „Krsto Hegedušić“ i multimedijalni centar
· Odjel podrške u zajednici
· Odjel kulturne i društvene djelatnosti
· Centar za mlade
· Odjel tehničke podrške
Zaposlenici su raspoređeni na poslovima i radnim zadacima prema opisu svoga radnog mjesta.
U odjelima ili centrima ustrojavaju se sljedeće cjeline:
1. Odjel zajedničkih poslova
a) opći, pravni i administrativni poslovi
b) kadrovski poslovi
c) financijski i računovodstveni poslovi
d) poslovi iznajmljivanja opreme i prostora
e) ostali poslovi vezani uz poslovanje Učilišta
      f)   radni odnosi
      g)  blagajna
      h)  izvještaji, planovi, propisi
      i)   ostale aktivnosti vezane uz računovodstvo
2. Odjel obrazovanja
      a)   obrazovanje odraslih
      b)   osnovno obrazovanje odraslih
      c) srednjoškolsko obrazovanje odraslih - programi stjecanja srednjoškolske i stručne spreme, programi stjecanja niže stručne spreme,programi prekvalifikacije, programi osposobljavanja i usavršavanja
      d)  poduka sviranja pojedinih glazbenih instrumenata i poduka plesa izvan sustava redovne naobrazbe, organiziranje glazbenih seminara za djecu, mladež i odrasle
      e)   poduka stranih jezika za djecu, mladež i odrasle
      f)   informatičko opismenjivanje djece, mladeži i odraslih
      g)   organiziranje formalnih i neformalnih oblika podučavanja odraslih
      h)   organiziranje neformalnih oblika podučavanja djece i mladih
       i) organiziranje predavanja, javnih tribina, okruglih stolova radi informiranja javnosti i podizana javne svijesti o problemima od općeg značaja
3. Odjel Galerija „Krsto Hegedušić“ i multimedijalni centar
      a)  muzejska djelatnost; galerijsko - izložbena djelatnost 
4. Odjel podrške u zajednici
      a) organiziranje aktivnosti (radionice, savjetovanja, podrška) namijenjene osobnom rastu i razvoju te poboljšanju kvalitete života djece, mladih i odraslih
      b) provođenje aktivnosti prevencije i očuvanja psiho-socijalnog zdravlja djece, mladih i odraslih
5. Odjel kulturne i društvene djelatnosti
a) organiziranje glazbenih događanja
 b)  prikazivanje filmova i filmskih radionica 
       c)  organiziranje dramskih, glazbeno scenskih, lutkarskih i drugih scenskih djela
       d)  organiziranje pjesničkih događanja i radionica
       e)  novinsko - nakladnička djelatnost
       f)  poslovi prodaje na malo u prostoru Učilišta
       g)  organiziranje amaterskog kazališta
6. Centar za mlade
      a)  organiziranje kulturnih događanja za mlade - koncerata, kino projekcija, predstava, multimedijalnih događanja i ostalih događanja
      b)  organiziranje neformalnih oblika podučavanja mladih
      c)  organiziranje tribina, okruglih stolova i ostalih aktivnosti vezanih uz različitu problematiku mladih i ostale aktivnosti vezane uz mlade
7. Odjel tehničke podrške
      a)  održavanje objekata, opreme i uređaja
Organizacijom neformalnog obrazovanja bavi se jedna djelatnica. 
Organizacijom obrazovnih programa formalnoga obrazovanja bave se dvoje djelatnika. Dvije djelatnice raspoređene su na poslovima podrške u zajednici (psiholog, voditelj Centra za mlade). Jedan djelatnik obavlja poslove organizacije programa za djecu i mladež, a tri djelatnice izvršavaju obveze zajedničkih poslova. Jedna djelatnica bavi se projektima, a jedan zaposlenik poslovima Centra za mlade.
Jedan djelatnik zadužen je za tehničku realizaciju programa, jedan za projekciju filmova, tri zaposlenice obavljaju poslove redovnog čišćenje i održavanja  prostora Učilišta.
Povremeno će se organizirati rad vanjskih suradnika prema potrebama programa, a u skladu s financijskim mogućnostima.
U okviru Pučkog otvorenog učilišta Hrvatski dom Petrinja djeluju:
· Folklorni ansambl  „Petrinjčica“
· Petrinjski puhački kvartet
-     Dramski studio POU Hrvatski dom & Čarobni štapić
U 2025. godini ostvareni su svi planirani koncertni i kazališni programi,  te aktivnosti za građane (medicinska gimnastika, likovne radionice, radionice za 3. životnu dob).  Provođenje verificiranih programa osposobljavanja odraslih odvijalo se tijekom cijele godine.
Sredstvima Proračuna financira se provedba kulturnih događanja koja se odnose na koncerte, kazališne predstave, kino prikazivačku djelatnost. 
Radi se na obnovi sredstava za rad kao što su razglas, rasvjeta, informatička oprema. 
Pri planiranju posebna pozornost poklanja se usklađenosti s razvojnim planovima Grada Petrinje. Aplicirani su  vlastiti projekti na natječaje iz područja kulture Ministarstva kulture i medija RH; koncertna sezona, kazališna sezona, programi opremanja, .

1. Obrazloženje općeg dijela financijskog plana

a) obrazloženje podataka o planiranim prihodima

Planirano je da će POU Hrvatski dom Petrinja ostvariti:

- prihode od pomoći iz inozemstva i od subjekata unutar općeg proračuna u iznosu od 426.665€ u 2026.g., 296.935€ u 2027.g. i 281.300€ u 2028.g.;

- prihode od imovine u iznosu 19.635€ u 2026., 14.200 u 2027. i 14.200 u 2028. g.;

- prihode od prodaje proizvoda i robe te pruženih usluga i prihodi od donacija u iznosu od 70.500€ u 2026., 62.000€ u 2027.g. i 62.000€ u 2028. g.;
- prihode iz nadležnog proračuna za financiranje djelatnosti u iznosu od 956.925€ u 2026.g. te 945.910€ u 2027.g. i 945.910€ u 2028.g.

b) obrazloženje podataka o planiranim rashodima         

Iz izvora Opći prihodi i primici planirano je financiranje rashoda za zaposlene u iznosu 702.050€, materijalnih rashoda u iznosu 226.180€ i financijskih rashoda u iznosu 400€ i rashoda za nabavu proizvedene dugotrajne imovine u iznosu 27.290€.

Iz vlastitih prihoda planirano je financiranje materijalnih rashoda u iznosu 60.500€ i rashoda za nabavu proizvedene dugotrajne imovine u iznosu 29.635€.
 
Iz izvora Pomoći proračunskim korisnicima iz državnog proračuna planirano je financiranje materijalnih rashoda u iznosu 85.990€ i rashoda za nabavu proizvedene dugotrajne imovine u iznosu 262.815€.
Iz izvora  Europski socijalni fond plus  planirano je financiranje rashoda za zaposlene u iznosu 4.950€, €, materijalnih rashoda u iznosu 40.295€ i rashoda za nabavu proizvedene dugotrajne imovine u iznosu 28.600€.


    2. Obrazloženje posebnog dijela financijskog plana
 
Financijskim planom planirana su sredstva za provođenje sljedećih aktivnosti i projekata:

2.1.	Redovan rad Pučkog otvorenog učilišta Hrvatski dom Petrinja

- obuhvaća redovan rad i opremanje POU Hrvatski dom.

Cilj programa Redovan rad je podmirenje redovnih troškova poslovanja - rashoda za zaposlene, materijalnih i financijskih rashoda te rashoda za nabavu proizvedene dugotrajne imovine.
[bookmark: _Hlk100658718]Aktivnost se  odnosi  na plaće i doprinose na plaće za redovan rad 17 djelatnika koji se raspoređeni na poslovima i radnim zadacima prema opisu svoga posla.
[bookmark: _Hlk100659771]Rashodi se odnose i  na troškove redovnog poslovanja – naknade troškova zaposlenima, rashodi za materijal i energiju, rashode za usluge, naknade troškova osobama izvan radnog odnosa, ostali nespomenuti rashodi poslovanja, financijske rashode te rashoda za nabavu proizvedene dugotrajne imovine. 
Pokazatelj uspješnosti su redovno isplaćene plaće i podmireni računi, nabavljena nova oprema.
 Opremanje POU Hrvatski dom Petrinja

Sredstva za opremanje Velike dvorane POU Hrvatski dom Petrinja prijavili smo na natječaj Ministarstva kulture i medija. Financijska sredstva bit će utrošena za nabavu opreme namijenjene scenskoj akustici i tehnici jer ista nije bila predviđena u projektu obnove, a neophodna je radi funkcioniranja programa.

2.2. Programske aktivnosti u obrazovanju

U 2024. godini verificirali smo  programe osposobljavanja izrađene po novoj  metodologiji za izradu programa obrazovanja odraslih za stjecanje mikrokvalifikacija, djelomičnih kvalifikacija i cjelovitih kvalifikacija financiranih putem vaučera i drugih izvora financiranja. 
U 2023. godini smo već započeli taj proces, te smo dobili pozitivno stručno – pedagoško mišljenje na program za stjecanje djelomične kvalifikacije pomoćnik u nastavi  od strane  Agencije za strukovno obrazovanje i obrazovanje odraslih, što je standardni postupak prije verifikacije kod nadležnog ministarstva.
Jedan od uvjeta za verifikaciju novih programa je dokaz o ispunjenosti minimalno tehničkih, zdravstvenih i ekoloških uvjeta prostora u kojem će se odvijati nastavni proces što smo postigli preseljenjem i novoobnovljenu zgradu POU Hrvatski dom.
Programi izrađeni po novoj metodologiji financirani su putem vaučera. Vaučere mogu koristiti sve nezaposlene i zaposlene osobe s navršenih 15 godina života kojima se njihovom dodjelom osigurava stjecanje potrebnih vještina za razvoj karijere, zapošljavanja ili zadržavanja radnog mjesta.
Odjel za obrazovanje pored formalnih programa planira i izvođenje neformalnih i informalnih programa učenja (strani jezici, radionice).
Djelatnici Odjela za obrazovanje Pučkog otvorenog učilišta Hrvatski dom Petrinja sudjelovat će  na relevantnim seminarima i stručnim skupovima u organizaciji Agencije za strukovno obrazovanje i obrazovanje odraslih, Ministarstva znanosti i obrazovanja RH, Županijske gospodarske komore, Zavoda za zapošljavanje kao i na različitim manifestacijama i projektima s ciljem promocije obrazovanja, cjeloživotnog učenja te obrazovnih programa Pučkog otvorenog učilišta Hrvatski dom Petrinja.
Pokazatelj uspješnosti - broj polaznika obrazovnih programa - 156


2.3. Programske aktivnosti u kulturi

Programske aktivnosti u kulturi obuhvaćaju kazališnu, koncertnu i filmsku djelatnost, Folklorni ansambl Petrinjčica, Dramski studio POU Hrvatski dom & Čarobni štapić te obnovu Galerije Krsto Hegedušić.

Cilj ove aktivnosti je unapređenje kvalitete života, proširenje ponude kulturnih i društvenih događanja građanima.


Kazališna sezona

U Kazališnoj sezoni 2025. godine prilikom planiranja programa za djecu nastojali smo osmisliti raznolik program za sve uzraste od vrtićke dobi do nižih razreda osnovne škole, a također i za više razrede osnovne škole kao i srednjoškolce gdje nastojimo kroz dramsku interpretaciju mladima pomoći u uočavanju i prevenciji aktualnih problemskih zadataka.  
Osnovni  zadatak je nastavak kontinuiteta kazališnih događanja i kulturnog života grada Petrinje.  Kontinuitet u održavanju programa je iznimno važan, posebno u uvjetima u kojima se trenutno nalazi grad Petrinja i svi stanovnici okolnih mjesta. Prilikom planiranja predstava za odrasle rukovodili smo se također različitostima u pogledu žanrova i trendova. Veliki dio planiranih predstava koje nismo mogli održati planiramo za iduću kazališnu i koncertnu sezonu. 

Koncertna sezona

Koncertna sezona  pod nazivom „Petrinja živi glazbu“  uspješno je realizirana kao i svake godine. 
Broj posjetitelja odnosno publike je znatno povećan preseljenjem klavira u prostor Male dvorane POU Hrvatski dom i moguće je uočiti kako postoji stalna publika koja redovito prati programe klasične glazbe. Suradnja sa školama se također može istaknuti.
Kontinuitet u radu je održan. Osnovni zadatak je unapređenje  kulturnog života grada Petrinje i okolnih naselja, u okvirima mogućnosti, osobito financijskih.  Praćenjem različitih vrsta i glazbenih trendova nastojimo mladima i starijoj populaciji približiti glazbu. Kontinuitet koncerata je značajan kako bi se stjecale i održale navike i određen nivo znanja, a i očuvala tradicija. 
Za narednu 2026. godinu predviđeni program je jednako kvalitetan kao i dosadašnjih godina.

Pijanistički memorijal „RANKO FILJAK“

Grad Petrinja i krovna institucija u kulturi POU Hrvatski dom Petrinja kupili su koncertni klavir Steinway&Sons 2020. g. Stvorila se zdrava baza za pokretanjem jednog vrsnog pijanističkog festivala, memorijala.  U Petrinji je rođen i odrastao jedan od najvećih hrvatskih pijanista Ranko Filjak  logično je da upravo POU Hrvatski dom Petrinja pokrene pijanistički memorijal posvećen ovom velikanu klavira. Drugo izdanje Memorijala pokazalo se izvrsnim i potrebnim Petrinji i hrvatskoj pijanističkoj sceni.
Koncerti u postpotresnom razdoblju održali su se u Župnoj crkvi svetoga Lovre, a potom i u Gradskoj munjari nakon njezinog otvorenja.
2025. godine pijanistički se memorijal održao u Maloj dvorani POU Hrvatski dom Petrinja.
Pokazatelji uspješnosti - broj posjetitelja pijanističkog memorijala - 223.

Filmska djelatnost

U 2025. godini uz pomoć sredstava Ministarstva kulture i medija kojima smo opremili kino dvoranu stvorili smo preduvjete za održavanje filmskih projekcija. Završetkom ovoga projekta proširili smo ponudu u zadovoljavanju potreba građana.


- otvorenje kino dvorane; broj posjetitelja - 345 (pun kapacitet).

Folklorni ansambl Petrinjčica

Cilj ove aktivnosti je unapređenje kvalitete života, promocija folklora među djecom i odraslima.
Tijekom  2025. godine folklorni ansambl će probe i sve ostale aktivnosti provoditi kao i do sada u tri sekcije; tamburaška, plesna za odrasle te dječja plesna sekcija. Nastavlja se rad na proširenju repertoara. 
U narednoj godini učlanjivat ćemo nove članove u sve sekcije. Ansambl broji oko četrdeset članova. Tradicionalni programi planirani su kao i do sada tako da će se Smotra dječjeg folklornog stvaralaštva održati u  mjesecu ožujku. 
 „22.Večer folklora“ predvidjeli smo  u svibnju 2025. na koju ćemo pozvati ansamble i kulturno umjetnička društva s područja Republike Hrvatske. Nastavlja se organizacija tradicionalne Večeri petrinjske pjesme i tambure pod nazivom „Pepi u spomen“ koja će se održati u mjesecu listopadu. 
7. Petrinjska smotra diletantskih kazališnih grupa redu održati će se u studenom 2025. godine kao i „Ceker bal“ u mjesecu travnju.
Krajem godine, u prosincu, organizirat ćemo tradicionalni  Božićni koncert, a FA „Petrinjčica“ biti će uključen u sve programe Pučkog otvorenog učilišta Hrvatski doma Petrinja kao i sve ostale manifestacije  i događanja u Gradu Petrinji. 
Rad će nastaviti škola tambure, čiji je stručni voditelj profesor tambure. Pored usavršavanja muziciranja s postojećim polaznicima nastaviti će se s upisom novih članova. Škola tambure je vrlo značajna osnova za rad svakog ansambla pa tako i FA „Petrinjčica“ nastoji svake godine upisati nove članove. Na taj način se osigurava nastavak rada i pored smjena generacije koja dolazi svakih nekoliko godina, a u svrhu očuvanja folklorne baštine ovog kraja te kontinuiteta u radu ansambla.
Redovne probe se održavaju u prostoru novoobnovljene zgrade POU Hrvatski dom, a nošnje i inventar vezan uz ansambl smješten je u zasebnoj prostoriji unutar ustanove.
Od rujna 2024. uveli smo naplatu članarine svim članovima ansambla u iznosu od 10 EUR po članu.
Pokazatelj uspješnosti – povećani broj članova u plesnoj i tamburaškoj sekciji - 50,            
   povećani broj nastupa 20; povećani broj posjetitelja folklornog programa -  oko 500.


Dramski studio POU Hrvatski dom & Čarobni štapić
 
Cilj ove aktivnosti je unapređenje kvalitete života, pružanje usluge dramsko scenskog izražavanja i stvaralaštva djeci i odraslima, poticanje kulturnih događanja.

U Dramski studio POU Hrvatski dom & Čarobni štapić uključeni su članovi svih dobnih skupina. Predstave koje se prezentiraju javnosti namijenjene su uglavnom djeci, ali i odraslima.
Rad s odraslima -  priprema predstava za djecu i stariju publiku. Sekcija ima stručnu voditeljicu (na radnom mjestu ravnateljice ustanove) koja održava probe s djecom i odraslima dva  puta tjedno u prostoru POU Hrvatski dom Petrinja. Dramski studio ima 17 stalnih članova djece i odraslih te kroz redovite probe uvježbavanja predstava nude zanimljiv sadržaj najmlađim članovima naše zajednice, a također i mladima i odraslima.

Planirane aktivnosti studija u radu s djecom nastaviti će se tijekom 2026. godine istim planom i programom kao i 2025. godine. Nastavit ćemo s realizacijom određenih programa, a to su glazbeno-dramski prikaz odabranih predstava tijekom cijele godine kroz sudjelovanja na gradskim manifestacijama.

Pokazatelj uspješnosti - broj članova - 17 polaznika (djeca i odrasli), broj organiziranih i izvedenih predstava – četiri sudjelovanja na gradskim manifestacijama te izvedba dvije predstave iz vlastite produkcije; prijava novih planiranih predstava na natječaj Ministarstva kulture i medija - Stvarno je luksuz (namijenjena odraslima); Tri kralja (predstava za djecu); Broj posjetitelja na održanim predstavama - 350.

Obnova zgrade Galerije

Cilj ovog projekta je osigurati sredstva za opremanje Galerije Krsto Hegedušić. U tu svrhu smo predali prijavu na objavljen natječaj Ministarstva kulture i medija RH za 2026. godinu.

Pokazatelji uspješnosti – dovršetak radova cjelovite obnove zgrade Galerije Krsto Hegedušić tijekom 2025. godine i predaja prijave za osiguranje sredstava za njezino opremanje.


POPIS PRIJAVLJENIH PROGRAMA 
MINISTARSTVO KULTURE I MEDIJA RH ZA 2026. GODINU

TROŠKOVNIK:  KAZALIŠNA SEZONA 2026. GODINA
[bookmark: _Hlk209426078]Ministarstvo kulture i medija RH: 20.000,00  EUR
Grad Petrinja: 5.000,00 EUR 
Vlastita sredstva: - 450,00 EUR 
UKUPNO: 25.450,00 EUR

         TROŠKOVNIK 7. Pijanistički memorijal RANKO FILJAK 2026. Petrinja
[bookmark: _Hlk209426280]Ministarstvo kulture i medija RH: 14.900,00 EUR 
Grad Petrinja: 3.000,00 EUR 
Vlastita sredstva: - 100,00 EUR
UKUPNO: 18.000,00  EUR 

TROŠKOVNIK KONCERTNA SEZONA „PETRINJA ŽIVI GLAZBU“
[bookmark: _Hlk209426357]Ministarstvo kulture i medija RH:  14.000,00 EUR 
Grad Petrinja: 1.400,00 EUR 
Vlastita sredstva: - 100,00 EUR 
UKUPNO: 15.500,00 EUR 

TROŠKOVNIK OPREMANJE – nabava stolica
Ministarstvo kulture i medija RH: 12.000,00  EUR 
Grad Petrinja:  3.000,00 EUR 
Vlastita sredstva: - 187,50 EUR 
UKUPNO: 15.187,50  EUR 

TROŠKOVNIK – NABAVA „Digitalni prozor kulture – City Light totem POU Hrvatski dom Petrinja“
Ministarstvo kulture i medija RH: 7.000,00  EUR 
Grad Petrinja:  1.000,00 EUR 
Vlastita sredstva: - 250,00 EUR 
UKUPNO: 8.250,00  EUR 


TROŠKOVNIK –KAZALIŠNA PREDSTAVA „STVARNO JE LUKSUZ“
Ministarstvo kulture i medija RH: 800,00  EUR 
Grad Petrinja:  50,00 EUR
Vlastita sredstva: - 50,00 EUR 
UKUPNO: 900,00  EUR 

[bookmark: _Hlk210809834]TROŠKOVNIK –KAZALIŠNA PREDSTAVA „TRI KRALJA“
[bookmark: _Hlk210809879]Ministarstvo kulture i medija RH: 1.100,00  EUR 
Grad Petrinja:  100,00 EUR 
Vlastita sredstva: - 300,00 EUR 
UKUPNO: 1.500,00  EUR 

TROŠKOVNIK – Opremanje POU Hrvatski dom Petrinja - Velika dvorana rasvjeta
Ministarstvo kulture i medija RH: 200.000,00  EUR 
Grad Petrinja:  20.000,00 EUR 
Vlastita sredstva: - 10.433,75 EUR 
UKUPNO: 230.433,75  EUR 

TROŠKOVNIK – Opremanje Galerije "Krsto Hegedušić"
Ministarstvo kulture i medija RH: 39.000,00 EUR 
Grad Petrinja:  2.182,50 EUR 
Vlastita sredstva: - 1.000,00 EUR 
UKUPNO: 42.182,50  EUR 


Ministarstvo kulture i medija RH: 308.800.00  EUR 
Grad Petrinja:  35.732,50 EUR 
Vlastita sredstva: 12.871,25 EUR 

UKUPNO: 357.403,75  EUR 




2.4. Programske aktivnosti u zajednici

Programske aktivnosti u zajednici obuhvaćaju aktivnosti Centra za mlade, Aktivnosti u zajednici u vidu različitih radionica i tečajeva, Ranu rehabilitaciju i podršku u zajednici te projekte Razigrani koraci i Mostovi kulture.
Cilj aktivnosti Centra za mlade je osigurati inkluzivan prostor u kojem mladi mogu razvijati svoje vještine, izraziti svoju kreativnost i uključiti se u aktivnosti zajednice.
- Ciljevi za 2026. godinu
· Razvoj Kompetencija: Povećanje mogućnosti edukacije kroz radionice i programe.
· Promocija Zdravih Stilova Života: Pružanje podrške mentalnom i fizičkom zdravlju kroz sportske aktivnosti i edukacije.
· Podrška u Zapošljavanju: Priprema mladih za tržište rada kroz edukativne programe i radionice.
· Razvoj Aktivnog Građanstva: Poticanje mladih na aktivno sudjelovanje u zajednici.
- Programi i Aktivnosti:
A. Edukativni Programi
· Radionice i seminari za razvoj vještina: Organizacija radionica na teme kao što su vođenje projekata, digitalne vještine, javni govor, financijska pismenost i poduzetništvo.
· Tečajevi stranih jezika: Redoviti tečajevi engleskog, njemačkog i drugih jezika, prilagođeni mladima radi lakše mobilnosti i boljih prilika za zapošljavanje.
· Podrška u obrazovanju: Mentorske sesije za pomoć pri učenju i pripremi ispita za srednjoškolce i studente.
B. Kreativni Programi
· Umjetničke radionice: Likovne radionice, fotografija, filmska produkcija, grafički dizajn.
· Radionice glazbe i plesa: Organizacija radionica za glazbene instrumente, vokalne tehnike i plesne stilove (hip-hop, suvremeni ples).
· Organizacija izložbi i performansa: Prostor za izlaganje radova mladih umjetnika i izvođenje performansa.
C. Sportske i Rekreativne Aktivnosti

Cilj Aktivnosti u zajednici u vidu različitih radionica i tečajeva

Pučko otvoreno učilište Hrvatski dom Petrinja organizira zdravstveno rekreativne aktivnosti za sve populacije, a posebno za starije osobe ili osobe koje imaju određenih lakših zdravstvenih teškoća. Za rekreativnu aktivnost angažirali smo stručnu voditeljicu sa svim potrebnim referencama. 
Pokazatelji uspješnosti – broj polaznika koji koristi usluge aktivnosti u zajednici -rekreativne aktivnosti – 98 korisnika.
Uz rekreativne aktivnosti organiziramo i likovne radionice u suradnji s udrugom likovnih amatera „Petriart“, radionice namijenjene osobama treće životne dobi „Pametni telefoni za svakodnevni život“ te radionicu pod nazivom „Javni nastup - ključni elementi“. Radionice su se pokazale iznimno posjećene pa ćemo u 2026. godini z navedene nuditi i druge, ovisno o potrebama građana.

Pokazatelji uspješnosti – broj polaznika koji koristi usluge aktivnosti u zajednici (radionice, tečajevi) – 76 korisnika.


Cilj aktivnosti Rane rehabilitacije i podrške u zajednici je unapređenje kvalitete života i pružanje usluge psihologa djeci i odraslima, povećanje ponude programa i aktivnosti za građane (gimnastika, radionice, edukacija).
Psihološki kabinet radi pri POU Hrvatski dom Petrinja i djeluje od veljače 2023. godine u potpuno popunjenom kapacitetu. Kabinet se bavi savjetodavnim i tretmanskim radom s djecom, mladima i odraslima. 

Odjel podrške u zajednici bavi se:
      a) organiziranjem aktivnosti (radionice, savjetovanja, podrška) namijenjene osobnom rastu i razvoju te poboljšanju kvalitete života djece, mladih i odraslih
      b) provođenjem aktivnosti prevencije i očuvanja psiho-socijalnog zdravlja djece, mladih i odraslih.

 Učilište također organizira i druge aktivnosti u zajednici kao što su  filmske radionice za djecu i mlade, domaćinstvo.
Pokazatelji uspješnosti – broj polaznika koji koristi usluge aktivnosti u zajednici – 68 korisnika.

Razigrani koraci 

Projektni prijedlog „Razigrani koraci“ obuhvaća pripremu i provedbu 10 edukativnih, kulturnih i sportskih programa za djecu predškolske dobi i djecu od 1. do 4. razreda osnovne škole koje će se provoditi od studenog 2025. do kolovoza 2026.godine. Aktivnosti će e provoditi u partnerstvu Grada Petrinje s javnom ustanovom POU Hrvatski dom Petrinja i odabranom udrugom Društvo „Naša djeca“ Petrinja. Ukupna vrijednost iznosi 85.766,79 EUR, a od Ministarstva demografije i useljeništva potražuje se 80% - 688.613,43 EUR.

Mostovi kulture

Projekt Mostovi kulture - ujedinjeni kroz umjetnost! usmjeren je na inkluziju ranjivih skupina kroz kulturne i umjetničke aktivnosti u Petrinji, koristeći inovativne metode poput biblioterapije, 3D modeliranja i laserskog graviranja uz dramske, glazbene, keramičarske i video radionice. Svrha je promovirati sudjelovanje u kulturi djece, mladih, starijih osoba i osoba s invaliditetom te osnažiti lokalnu zajednicu. Cilj projekta je doprinijeti povećanju socijalne uključenosti, promociji kulturne baštine i jačanju kapaciteta lokalnih kulturnih dionika. Projekt traje 24 mjeseca i uključuje organizaciju različitih radionica koje uključuju tradicionalne i suvremene umjetničke tehnike i osposobljavanje zaposlenika za nove inkluzivne usluge. Projekt će se provoditi u partnerstvu između prijavitelja Gradske knjižnice i čitaonice Petrinja te dva partnera, relevantna dionika kulturnog i umjetničkog života Petrinje, a to su vodeća ustanova u kulturi na području grada Pučko otvoreno učilište Hrvatski
dom Petrinja te udruga Građanski aktivizam. Cilj partnerstva je pružiti što više tematski različitih kulturnih i umjetničkih radionica za pripadnike svih propisanih ciljanih ranjivih skupina te na taj način ojačati aktivno sudjelovanje u kulturi i umjetnosti, poboljšati kvalitetu
života te općenitom inkluzijom olakšati prvenstveno socijalnu koheziju na području koje je nakon potresa od 29.12.2020. iznimno osiromašeno u svim društvenim aspektima. Prijavitelj i
svaki od partnera će provoditi zasebne kulturne i umjetničke radionice sa zajedničkim općim ciljem: preraspodjelom resursa, to jest osiguravanjem velikog broja različitih radionica te osiguravanjem socijalne integracije i participacije, ojačati aktivno sudjelovanje u kulturi koje je preduvjet društvenog razvoja. Za aktivnost Provedba kulturnih i umjetničkih radionica namijenjenih pripadnicima ranjivih skupina odgovorni su svi partneri zasebno. Prijavitelj i partneri organiziraju samostalne i tematski različite radionice stoga je i odgovornost između njih podijeljena. Svaki dionik u projektu će odrađivativlastite nabave, organizirati i provoditi
vlastite radionice, osiguravanjem člana projektnog tima iz svake pojedine institucije. 

Pučko otvoreno učilište Hrvatski dom Petrinja kao jedan od partnera održat će ukupno 10 radionica koje će se odnositi na radionicu audio video instalacije i medijskog kolaža (1 radionica), radionicu kratkog dokumentarnog filma (1 radionica), radionicu video bloga (1 radionica), radionicu folklora (1radionica), glazbene radionice (5 radionica) te dramsku radionicu za razvoj kazališnih vještina (1radionica).       

Zaključak

U cjelokupnoj situaciji nastaloj nakon potresa 2020. godine POU Hrvatski dom Petrinja uspio je normalizirati rad ustanove što je posebno vidljivo kroz suradnju s odgojno-obrazovnim ustanovama (vrtićem, školama, glazbenim školama) te kroz podršku u realizaciji programa brojnih ustanova i udruga u Petrinji i izvan nje kao i organiziranjem različitih manifestacija i događanja u cilju unapređenja kvalitete života građana.

Završetak obnove zgrada Pučkog otvorenog učilišta Hrvatski dom Petrinja kao i daljnji radovi na cjelovitoj obnovi zgrade Galerije Krsto Hegedušić u najvećoj će mogućoj mjeri omogućiti provođenje svih planiranih programa i usluga na svekoliko zadovoljstvo njezinih korisnika.

Nakon završetka cjelovite obnove zgrade POU Hrvatski dom te useljenja u istu, svakodnevno smo razvijali i nadograđivali svoje kapacitete u svim smjerovima - obrazovanje odraslih, kulturnih i društvenih sadržaja, pomoć i podrška građanima u vidu savjetovanja, radionica te usluga, a posebno u radu s mladima u aktivnostima Centra a mlade koje su osmišljene u dosluhu s korisnicima sadržaja.

Uz maksimalno poštivanje načela ekonomičnosti i učinkovitosti prilikom raspolaganja sredstvima,  POU Hrvatski dom Petrinja će i u 2026. godini nastaviti sa svojim programima i pružanjem usluga građanima. 




   
                                                                                    Ravnateljica



                                                                                 ___________________

	       Vesna Brebrić, mag.praesc.educ.

